**LAZDIJŲ RAJONO SAVIVALDYBĖS TARYBOS SPRENDIMO**

**„****DĖL ILGALAIKIO IR TRUMPALAIKIO MATERIALIOJO TURTO PERĖMIMO LAZDIJŲ RAJONO SAVIVALDYBĖS NUOSAVYBĖN“ PROJEKTO**

**AIŠKINAMASIS RAŠTAS**

2021-11-10

Lazdijų rajono savivaldybės tarybos sprendimo projektas „Dėl ilgalaikio ir trumpalaikio materialiojo turto perėmimo Lazdijų rajono savivaldybės nuosavybėn“ parengtas vadovaujantis Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, taip pat atsižvelgiant į Nacionalinės švietimo agentūros 2021 m. lapkričio 8 d. raštą Nr. SD-3502(1.6 E) „Dėl ilgalaikio ir trumpalaikio turto perdavimo nuosavybės teise valdyti“.

Nacionalinė švietimo agentūra 2021 m. lapkričio 8 d. raštu Nr. SD-3502(1.6 E) „Dėl ilgalaikio ir trumpalaikio turto perdavimo nuosavybės teise valdyti“ prašo savivaldybės perimti nuosavybėn Nacionalinės švietimo agentūros patikėjimo teise valdomą valstybės ilgalaikį ir trumpalaikį materialųjį turtą Lietuvos Respublikos vietos savivaldos įstatymo 6 straipsnio 5 ir 6 punktais nurodytoms savivaldybių savarankiškosioms ir valstybės perduotoms savivaldybėms funkcijoms įgyvendinti. Savivaldybės nuosavybėn perduotas turtas turi būti panaudojamas atliekant vaiko kognityvinių (pažintinių) funkcijų, elgesio ir emocijų sunkumų, raidos lygio vertinimą pedagoginėje psichologinėje / švietimo pagalbos tarnyboje. Savivaldybei perduodamas turtas įsigytas Europos socialinio fondo lėšomis įgyvendinant projektą „Įtraukiojo ugdymo galimybių plėtra, I etapas“ (Nr. 09.2.2-ESFA-V-707-03-0001).

Šio projekto tikslas:

1. Sutikti perimti Lazdijų rajono savivaldybės nuosavybėn savarankiškosioms funkcijoms įgyvendinti, valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį turtą pagal šio sprendimo 1 priedą.
2. Sutikti perimti Lazdijų rajono savivaldybės nuosavybėn savarankiškosioms funkcijoms įgyvendinti, valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą trumpalaikį materialųjį turtą pagal šio sprendimo 2 priedą.

3. Nustatyti, kad Lazdijų rajono savivaldybės nuosavybėn perduotas turtas turi būti panaudojamas atliekant vaiko kognityvinių (pažintinių) funkcijų, elgesio ir emocijų sunkumų, raidos lygio vertinimą pedagoginėje psichologinėje / švietimo pagalbos tarnyboje.

4. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, – Lazdijų rajono savivaldybės administracijos direktoriaus pavaduotoją, pasirašyti šio sprendimo 1 ir 2 punktuose nurodyto turto priėmimo ir perdavimo aktus.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė